
Contract de sponsorizare

Semnat astazi ........................, intre:

1. Partile
S.C. URSUS BREWERIES S.A., societate administrata in sistem dualist, („Ursus Breweries”) cu sediul social situat in Bucuresti, str. Calea Victoriei nr. 145, et.4-5, inregistrata la Oficiul Registrului Comertului de pe langa Tribunalul Bucuresti sub. Nr. J40/20456/2005, Cod inregistrare fiscal RO199095, reprezentata prin Andrew Highcock, Presedinte,  denumit in continuare SPONSOR.
si

Municipiul Timisoara, cu sediul in Timisoara, str.C.D.Loga, nr.1 , tel/fax 0256-408.300 , cod fiscal nr.14756536 , cont virament  RO36TREZ62121370201XXXXX, deschis la Trezoreria sucursala Timisoara – reprezentanta prin Primar-Nicolae Robu si Director Economic-Smaranda Haracicu , denumit in continuare PRIMARIA.
2. Temeiul legal
Temeiul legal al acestui contract il constituie Legea nr. 32/1994, “Legea privind sponsorizarea”, cu modificarile si completarile ulterioare.

3. Obiectul contractului

3.1
Obiectul prezentului contract consta  in sponsorizarea de catre Sponsor a următoarelor manifestări organizate de Primăria Municipiului Timişoara evenimente cultural artistice, educaţionale, sportive precum şi lucrări în domeniul reabilitării clădirilor istorice sau de înfrumuseţare a oraşului, materiale şi evenimente de promovare a imaginii oraşului, acţiuni de mediu sau de promovare a Timişoarei în competiţia Capitală Europeana a Culturii 2021.
3.2
Sponsorizarea realizata in baza acestui contract va fi adusa la cunostinta publicului prin promovarea marcii Timisoreana si isi va produce efectele doar pe teritoriul Romaniei. Primaria va asigura vizibilitatea Sponsorului in toate evenimentele sponsorizate, prin includerea siglei acestuia pe toate materialele de comunicare. In aceste situatii, Primaria va prezenta Sponsorului, cu doua zile lucratoare inainte de darea bunului de tipar, machetele materialelor de sponsorizare pentru evenimente, in vederea obtinerii acordului final al acestuia. 

4. Durata contractului

Prezentul contract  este valabil pentru o perioada de trei ani incepand cu august 2012.
5. Valoarea contractului
Valoarea totala a contractului este de 300.000 Euro pentru o perioada de trei ani  si se achita de catre Sponsor, in principiu in transe egale astfel:

- 100.000 euro in anul august 2012 – august 2013 in 2 transe dupa cum urmeaza:


* octombrie 2012 – 30.000 Euro


* aprilie 2013 – 70.000 Euro

- 100.000 Euro in anul august 2013 – august 2014 in 2 transe dupa cum urmeaza:


* octombrie 2013 – 50.000 Euro

           * aprilie 2014 – 50.000 Euro

- 100.000 euro in anul august 2014 – august 2015 in 2 transe dupa cum urmeaza:


* octombrie 2014 – 50.000 Euro


* aprilie 2014 – 50.000 Euro 

6. Drepturile si obligatiile Sponsorului

Drepturile si obligatiile Sponsorului sunt urmatoarele:

6.1
Dreptul de a folosi denumirea de Sponsor in cadrul evenimentelor sponsorizate .
6.2
Dreptul de a mentiona numele companiei SC Ursus Breweries SA in legatura cu activitatea de sponsorizare, in diverse materiale.

6.3
Dreptul de expunere a logo-ului (sigla/slogan) Sponsorului in toate materialele realizate in legatura cu activitatea de sponsorizare, pe intreaga perioada a prezentului contract.

6.4.
Sponsorul se obliga sa achite integral si la termen obligatiile mentionate la capitolul 5 si capitolul 8 din prezentul contract.

6.5.
Se obliga sa nu transfere complet sau partial unor terti drepturile care ii revin in baza acestui contract fara acordul scris al Primariei.

6.6.  Se obliga sa nu efectueze reclama sau publicitatea comercială, anterioară, concomitentă sau ulterioară în favoarea lui sau a altor persoane. 
7. Drepturile si obligatiile Primariei
7.1
Se obliga sa acorde Sponsorului toate drepturile mentionate la capitolul 6 din prezentul contract.
7.2
Primăria se obligă să acorde dreptul de exclusivitate la imagine în domeniul de activitate al sponsorului pentru evenimentele: Zilele Timişoarei, Festivalul Inimilor, Ruga bănăţeană.
8. Alte prevederi

8.1
Fiecare parte garanteaza celeilalte ca este libera sa incheie acest contract si ca este singura entitate indreptatita sa ceara membrilor sai sa execute sau sa determine executarea obligatiilor asumate prin acest contract.

8.2
Partile isi asuma responsabilitatea de a-si indeplini obligatiile contractuale cu buna credinta tinand cont de prestigiul entitatilor implicate in sponsorizare.

8.3
Partile se vor asigura ca asociere numelor lor nu va fi utilizata in nici un mod care sa aduca prejudicii imaginii sau reputatiei sponsorilor acestui contract sau membrilor acestuia.

9. Forta majora

9.1
Forta majora - convenita a fi acel eveniment imprevizibil si de neinlaturat, petrecut dupa intrarea in vigoare a contractului, care impiedica partea sau partile sa isi indeplineasca obligatiile asumate, asimilata de obicei unor evenimente cum ar fi: stare de razboi, revolta, exonereaza de raspundere partea care o invoca in conditiile legii.

9.2
Partea care invoca forta majora va inmana celeilalte parti certificare emisa de autoritatea competent in termen de maxim 48 de ore de la obtinerea acesteia. Daca durata confirmata a existentei cazului de forta majora este mai mare de 10 zile, partile se vor reuni in mod obligatoriu pentru a decide conditiile contractului sau rezilierea acestuia. Exonerarea de raspundere opereaza numai pe durata existentei cazului de forta majora.

10. Incetarea contractului

Contractul inceteaza prin:

a. ajungere la termen;

b. acordul partilor;

c. rezilierea de drept de catre oricare dintre parti efectuata in scris dupa expirarea a 30 de zile de la data notificarii celeilalte parti;

d. reziliere de drept cu un preaviz de 10 zile in cazul neindeplinirii sau indeplinirii necorespunzatoare a obligatiilor contractuale, partea in culpa fiind obligate la plata daunelor interese corespunzatoare.

11. Litigii

Partile vor face eforturi pentru rezolvarea pe cale amiabila a oricaror eventuale dispute care decurg din aplicarea acestui contract. In cazul in care acestea nu pot fi solutionate astfel, ele pot recurge la instantele romane judecatoresti competente.

Prezentul contract se completeaza de drept cu legislatia in vigoare.

Documentele aditionale si anexele incheiate ulterior intre parti care privesc executarea obligatiilor contractual convenite, fac parte din actualul contract.

Acest contract s-a incheiat la Bucuresti in limba romana, in 2 exemplare cate un exemplar pentru fiecare parte.  
SC URSUS BREWERIS SA                                                                                    Municipiul Timisoara

